Charlotte Rennie

Charlotte első megjelenésekor

*" Tudom, hogy nem vagyok se tapasztalt vezető, se született harcos. De csak azt parancsoltam, amit a legjobbnak láttam. Azért vagyok itt, hogy megpróbáljam helyrehozni a hibáimat, még így is... "*

*(Charlotte Mikasának a 4. fejezetben)*

**Charlotte Rennie** egy fiatal katona volt a Felderítő Egységben, 845-től kezdve osztagvezető. Később renegátként több kadéttal együtt körözést adtak ki ellene, végül pedig áruló lett... felfedte a képességét, hogy képes óriássá alakulni, hasonlóan az egyik kadéthoz, Eren Jeagerhez. Átmenetileg elveszítette a bal karját.

## Kinézete

   Charlotte középmagas, vékony alkatú nő, vállig érő, világosbarna hajjal, és nagy, zöld szemekkel. Az egyenruha dzsekije alatt fekete garbót visel. Hétköznapi öltözékben egyáltalán nem látjuk. Mikor elhagyják a falakat, a többi felderítőhöz hasonlóan ő is zöld köpenyt visel az egyenruha felett, ennek hátára hímezték a Szabadság Szárnyai szimbólumot.

A trosti ütközetben megsérül, és szereplése legnagyobb részében hiányzik a bal karja, ekkor Reiner cipeli, hogy tudjon velük együtt haladni a fájdalmai ellenére. Később kiderül, Charlotte képessége titánként, hogy teljes a kontrollja a regenerációs képességei felett, a Nőstény Óriásénál is erősebb, így képes volt visszafogni a regenerációt.

Titánként nagyjából a Nőstény Óriással, és Eren óriásával egymagas, rendelkezik alapvető, nőiesebb jellegekkel, a haja hosszú, sötétbarna és csapzott, az izmai jól kivehetőek.

## Jelleme

Charlotte első benyomásra bizonytalan, állandóan kételkedik, de kétségbeesetten igyekszik megbirkózni a rábízott feladatokkal. Ez gyakran eredményezi azt, hogy gyáva döntéseket hoz, éles helyzetben is kétségbeesik, és ahelyett, hogy motiválná az embereit, inkább rossz hatással van rájuk. Ez különösen negatív érzelmeket eredményezett irányában Mikasa részéről. Ugyanakkor úgy tűnt, a karja elvesztése után Charlotte törekedett arra, hogy a lehető legjobbat hozza ki magából, a hátránya ellenére is segítsen, ahol tud.

Érdemes azonban megjegyezni, nem tudni, Charlotte mennyit mutatott a valódi jelleméből, és mennyi volt jól felépített színjáték. Miután felfedi kilétét, és titánként harcba száll, sokkal könyörtelenebb, határozottabb, szinte sosem tétovázik, ami elég távol áll a kezdetben megismert, bizonytalan osztagvezetőtől.

## Története

Charlotte először a trosti ütközetben tűnik fel, itt az újoncok tanúi lesznek, hogy Hans-szal, egy másik tiszttel vitatkozik, állítva, hogy túl tapasztalatlan, nem bízhatják rá frissen végzett kadétok életét. Végül - természetesen - elfogadja a parancsot, és ő vezeti a 104-es kiképzőegység kadétjait a harc során. Már az ütközet alatt tanúja lesz, hogy Hansot széttépi néhány öt méteres titán, ettől teljesen pánikba esik, elsírja magát, Mikasa és Kamilla próbálnak belé lelket önteni. Hamarosan megérkezik Sasha, közölve, hogy többen bennragadtak egy régi raktárban, így az egész csapat arra veszi az irányt.

Mikor Charlotte realizálja, hogy a raktárt tizenöt méteres óriások próbálják szétbontani, megtiltja a kadétoknak, hogy segítsenek, ezzel feldühítve Mikasát, aki gyávának titulálja. A Felderítő Egység expedícióról hazaérkező tagjai időben jelennek meg, hogy kisegítsék a bajba jutott kadétokat, ekkor a nő azt mondja, ne avatkozzanak közbe, mert csak akadályoznák őket.

Később a kadétok csoportokra oszlanak, Charlotte-ot valószínűleg Erennel együtt támadják meg. A fiú elveszti a lábait, de miután kiderül, hogy titán alakváltó, ezek visszanőnek. Charlotte-nak a karját harapják le, így az ütközet további részét a gyengélkedőn tölti, ahol Petra látja el.

A második fejezet, a "Fogságban" során kiderül, hogy Charlotte együttműködik Pixisszel, segít kiszabadítani a trosti ütközet után fogolyként tartott Erent, és végig a kadétokkal tart a kalandjaik során. Mivel továbbra is fájdalmai vannak, és nem tud rendesen manőverezni, nem vesz részt a harcokban, jellemzően a szekérre vigyáz. Később, a Földalatti város fejezetben ez komoly dilemmát okoz neki, Mikasának veti fel, hogy van-e értelme egyáltalán velük tartania ilyen állapotban. Mikasától itt azt a választ kapta, hogy egyrészt, nincs lehetőségük hátrahagyni, a mindannyiuk ellen kiadott körözés miatt, másrészt pedig a tudása még hasznukra válhat.

Mikor a negyedik fejezetben a kadétok elhagyják a falakat, hogy a Nőstény Óriás elfogásával mossák tisztára a nevüket, Charlotte Annie védelmében felfedi magát, és hátulról leszúrja a parancsnokot. Ekkor pillanatok alatt nő vissza korábban elvesztett keze, jelezve, hogy ez lehet képessége. Mindketten próbálnak elmenekülni, ám Mikasa és Levi üldözőbe veszik őket - a próbálkozásuk sikertelen, a harc közben Levi eltöri a lábát, mikor Charlotte megakasztja az egyik szigonyát.

Végül a végső ütközetben, titán alakban végez Eld Jinnel és Oluo Bozadoval. A harcot Kyle Northonnal zárja le... a férfi, mikor egy barátja veszélybe kerül, felfedi, hogy ő maga is alakváltó, és Charlotte-tal küzdve kiharapja a nőt a titán alak nyakszirtjéből, és megeszi - ennek megfelelően Charlotte magas szintű regenerálási képessége is átszáll rá.

## Érdekességek

* Charlotte neve az első fejezetben még Charlotte Adler. Ez később módosult a végleges Charlotte Rennie-re.
* Charlotte kezdeti szerepköre többször változott: Eredetileg segítő, pozitív figura lett volna - már ment a játék, mikor eldőlt, hogy titánalakváltó, és antagonista lesz. Többek között ez adta az alapját a képességének, a "szuper-regenerációnak" is, mire eldőlt, hogy a negatív karakterek közé kerül, már elvesztette az egyik karját, tehát meg kellett indokolni, miért nem nőtt vissza.
* Noha Charlotte Felderítő, ezt a történet során egyszer sem mondják ki.